### Beslutning

Michael Jespersen med bemærkning, at byrådet i sit møde den 2. december 2020 har vedtaget Magistratens foranstående indstilling af 23. november 2020. Dermed afvises beslutningsforslaget fra Børne- og ungebyrådet.

Venstres byrådsgruppe henholdte sig til Børne- og ungebyrådets oprindelige forslag.

**Beslutningsforslag fra Børne- og ungebyrådet**

[adresse] er en kommune med stor diversitet blandt kommunens knap 350.000 borgere. Når du går en tur i f.eks. [adresse], Risskov eller Brabrand, kan du møde mange mennesker med forskellige kulturer, sprog, religioner, kønsidentiteter og meget andet, der gør [adresse] til en mangfoldig og farverig by og kommune. Netop dette mener Børne- og ungebyrådet, er med til at gøre [adresse] til en fantastisk by at bo i. Samtidig har vi et ansvar for at sikre at disse forskelligheder ikke fører til diskrimination. Desværre er der mange, der oplever hverdagsracisme og diskrimination både i [adresse] og i resten af verden. Nu, mere end nogensinde før, er det aktuelt, at vi alle bliver bevidstgjort om, hvordan vi kan blive bedre til at styrke mangfoldigheden i [adresse] – både som kommune og som individer.

Vi ønsker, at der skabes bedre muligheder for at udforske og fejre de mange forskelligheder i kommunen, så der skabes forståelse og respekt på tværs af forskellighederne. Derfor foreslår Børne- og ungebyrådet en årlig fejring af mangfoldigheden i [adresse], som skal have til formål at nedbryde fordomme og udbrede viden om de forskellige mennesker og kulturer i [adresse].

Forslag:

Børne- og ungebyrådet foreslår:

1) En årlig mangfoldighedsfejring i [adresse].

Motivation af forslaget:

Børne- og ungebyrådet oplever desværre, at fordomme og diskrimination lever i bedste velgående – også i [adresse]. Dette er både rettet mod mennesker med en anden kulturel eller religiøs baggrund, LGBT-personer og andre, der er en del af en minoritet i [adresse]. Vi mener, at disse fordomme bør udfordres, og at [adresse] har en forpligtelse til at bidrage til at fordommene nedbrydes. Det mener vi er centralt for at skabe en endnu bedre, mere rummelig og inkluderende kommune og by for alle nuværende og fremtidige aarhusianere. Vi mener, at den bedste måde at gøre dette, er ved at rette fokus på og fejre alle de gode ting som mangfoldighed bidrager med i samfundet.

Børne- og ungebyrådet ønsker at sætte fokus på vores forskelligheder og at hylde mangfoldigheden i [adresse]. Derfor foreslår vi, at [adresse] i samarbejde med relevante foreninger og aktører i kommunen er ansvarlige for afholdelsen af en årligt tilbagevendende mangfoldighedsfejring.

Fordomme og diskrimination er et tungt, men vigtigt emne. Derfor mener vi, at en fejring af mangfoldigheden netop kan bidrage med den viden og fællesskabsfølelse, der skal til for at sikre at vi fortsat har en kommune, hvor der er plads til alle. Fejringen skal foregå i midtbyen, hvor relevante lokale foreninger og aktører får mulighed for at præsentere deres bidrag til et mangfoldigt [adresse]. Det kan f.eks. være mad, kunst, musik eller noget helt fjerde. Vi ønsker en årlig fejring, da vi mener at det både nu og i fremtiden vil være vigtigt at rette fokus på mangfoldigheden – det kunne være som en del af [adresse] eller en weekend for sig.

Den årlige fejring skal have til formål at nedbryde fordomme og barrierer i kommunen. Dette er en omfangsrig opgave, og derfor mener vi at der til formålet bør nedsættes en følgegruppe bestående af repræsentanter fra Byrådet, Børne- og ungebyrådet, samt lokale foreninger og aktører bredt repræsenteret på tværs af etnicitet, kultur, seksualitet og andre for følgegruppen relevante hensyn. Børne- og ungebyrådet foreslår desuden at fejringen det første år skal evalueres af følgegruppen og justeres på baggrund af erfaringerne.

**Indstilling fra Borgmesterens Afdeling**

**Svar på forslag fra Børn og ungebyrådet om fejring af mangfoldigheden  i [adresse].**

### Resumé

Børne- og Ungebyrådet har foreslået Byrådet at lave en årlig fejring af mangfoldigheden i [adresse] med det formål at nedbryde fordomme og diskrimination.

Sagen har været behandlet i Byrådet og efterfølgende i Børn og unge-udvalget, hvor der har været ros til Børne- og ungebyrådets fokus på at nedbryde diskrimination og fordomme. Der har dog generelt ikke været opbakning til at løse udfordringerne ved at lave en årlig mangfoldighedsfejring.

Derfor foreslår Borgmesterens Afdeling, at der ikke laves en årlig mangfoldighedsfejring, men at Byrådet i stedet bakker op om de mangfoldighedsarrangementer og -fejringer der allerede finder sted. Blandt andet Byrådets årlige uddeling af integrationsprisen ”Go Glocal” som [adresse] modtog i 2019.

Endvidere anbefaler Borgmesterens Afdeling at Magistratsafdelingerne fortsætter med at prioritere ressourcer og kræfter på de mange initiativer og tiltag der er i gang i de respektive afdelinger og på tværs af afdelingerne for at skabe et mangfoldigt og rummeligt [adresse] og arbejdsplads.

### Indstilling

At 1) [adresse] arrangerer ikke en årlig fejring af mangfoldigheden.

### Sagens forløb

12-08-2020 [adresse]
Fremsendes til Børn og Unge-udvalget til behandling i henhold til beslutning i byrådets møde den 12. august 2020.
 02-09-2020 Børn og Unge-udvalget

Udvalget anbefalede, at forslaget fra Børn og Unge-byrådet behandles i Magistraten med fokus på den problemstilling, som Børn og Unge-byrådet rejser. Udvalget er ikke enige om, at en fejring vil løse de problemer med hverdagsracisme og ligeværd, som Børn og Unge-byrådet påpeger. Udvalget anbefaler derfor, at relevante magistratsafdelinger belyser, hvorledes de arbejder med problemstillingen, og hvilke relevante tiltag man kan igangsætte for at komme problemet til livs. Børn og Unge-udvalget påpeger desuden, at en fejring af mangfoldigheden kan finde sted i forbindelse med både Pride og [adresse] festuge, uden at der træffes en byrådsbeslutning herom.

Tine Olsen, Ørni Søndergaard og Sarah Schou, var forhindrede i at deltage i udvalgets behandling af sagen.

 09-09-2020 [adresse]
Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 9. september 2020 om magistratsbehandling af forslaget.

 Sagen bedes tilbagesendt byrådet via Magistraten.
 09-11-2020 Borgmesterens Afdeling
Beslutningsforslag besvaret med indstilling fra Borgmesterens Afdeling.
 23-11-2020 Magistraten

Fremsendes til [adresse] med bemærkning, at Magistraten i mødet den 23. november 2020 anbefaler, at byrådet tiltræder Borgmesterens Afdelings indstilling af 9. november 2020.

Mikkel Thygesen og rådmand Hans Friis tog forbehold. Det blev anført, at indstillingen primært havde et indadvendt fokus i forhold til magistratsafdelingerne, men at det var vigtigt at se mangfoldighed i hele bysamfundets perspektiv.

 02-12-2020 Aarhus Byråd

Michael Jespersen med bemærkning, at byrådet i sit møde den 2. december 2020 har vedtaget Magistratens foranstående indstilling af 23. november 2020. Dermed afvises beslutningsforslaget fra Børne- og ungebyrådet.

Venstres byrådsgruppe henholdte sig til Børne- og ungebyrådets oprindelige forslag.